เรื่องร้องเรียน: ฟุตบาธขรุขระ เป็นหลุม ไม่เรียบ
การดำเนินการของเจ้าหน้าที่: อยู่ระหว่างสำสำรวจ เพื่อจัดสรรงบประมาณ ต่อไป
ความเห็นของผู้แจ้ง: คือผมว่าอันนี้สองครั้งแล้วนะครับที่แก้ปัญหาแบบส่ง ๆ แก้ให้หมุดมันหายไป ครั้งแรกก็รายงานว่าทางเดินไม่เรียบ รวมถึงมีสิ่งกีดขวาง สายไฟระโยงระยาง แต่ก็มาแก้แค่ตรงที่หมุดมันปักไว้ มาคราวนี้หน้ากระทรวงแท้ ๆ ยังไม่สามารถทำอะไรได้เลยหรอครับ????? อันนี้คือต้องรอให้ประชาชนถ่ายรูป ปักหมุดในนี้ก่อนหรอครับ ถึงจะจัดการ ผมว่าถ้าทำให้ดี ทำให้เรียบร้อยตั้งแต่แรกคนก็คงเลิกร้องเรียนซักวันแหละครับ ทุก ๆ หมุดที่ประชาชนปักมันคือความล้มเหลวของสภาพพื้นที่นั้น ๆ หรือเปล่า ตอนแรกผมชื่นชมนะครับที่มีระบบนี้ขึ้นมา ทำให้ประชาชนสามารถเข้าถึงหน่วยงานของรัฐได้ง่ายมากขึ้น สามารถเรียกร้องเรื่องต่าง ๆ ได้โดยตรง แต่ตอนนี้ผมดันเริ่มคิดว่าการทำงานแบบนี้มันสามารถ “ช่วย” ทำให้การทำงานมันมีประสิทธิภาพมากขึ้นจริง ๆ หรอครับ ในฐานะประชาชนคนนึงผมไม่รู้หรอกนะครับว่าสิ่งเกิดขึ้นจากทั้งสองครั้งนี้เป็นหน่วยงานไหนที่รับผิดชอบแบบทำลวก ๆ ทำแบบขอไปที ส่วนหน่วยที่ตั้งใจทำงาน ดำเนินเรื่องให้อย่างถึงที่สุด ผมอยากบอกว่าผมชื่นชมแล้วก็ขอบคุณมาก ๆ นะครับ แต่ก็ขอบอกว่าไม่ว่าจะเป็นหน่วยงานไหนที่เดินเรื่อง ไม่ว่าจะเป็นหน่วยงานไหนที่รับผิดชอบการซ่อมแซม ผลที่ออกมามัน “พัง” ครับ มากดเสร็จงานพร้อมกับคำอธิบายว่า “อยู่ระหว่างการสำรวจเพื่อจัดสรรงบประมาณต่อไป” แล้วมันสามารถใช้คำว่า “เสร็จสิ้น” ได้ยังไงครับ ผมไม่เข้าใจว่าทำไมไม่แก้ปัญหาเชิงรุก ลงพื้นที่ไปตรวจสอบเองเลย เอาแต่เป็นฝ่ายรับ รอประชาชนถ่ายรูปปักหมุดส่งไปเอง แล้วก็แก้ปัญหาแบบนี้ ตอนแรกที่ผมไม่ประเมินดาวต่ำๆ ไป คือผมไม่อยากทำให้คนที่ตั้งใจทำงานเสียใจจริง ๆ นะครับ แต่อันนี้มันครั้งที่สองแล้ว และผมก็คิดว่าถ้าไม่ติ มันก็คงจะไม่มีอะไรพัฒนาหรอกครับ หวังว่าผมจะไม่โดนฟ้อง หรือโดนใส่อารมณ์กลับมานะครับ
พื้นที่: แขวงสามเสนใน เขตพญาไท กรุงเทพมหานคร